
Kasutusloa väljastamine

1. ASJAOLUD JA MENETLUSE KÄIK

10.06.2015 laekus Narva Linnavalitsusele läbivaatamiseks Lavretsovi 5 hoone rekonstrueeritud keldri- ja pööningukorruste kasutusloa taotlus (linnavalitsuse dokumendiregistris nr 5592) koosehitusprojektiga ja  riigilõivu maksekorraldusega.  

Tuleohutuse seaduse § 5 lõike 1 kohaselt Ida Päästekeskusele on 11.06.2015 saadetud arvamuse päring kasutusloa väljastamiseks (linnavalitsuse dokumendiregistris nr 1-13.2/2359).
06.07.2015 Päästeamet esitas ehitise kasutusloa tuleohutuseosale heakskiidu andmisest keeldumise (linnavalitsuse dokumendiregistris nr 6623), millest on 07.07.2015 kirjalikult teatatud taotlejale (linnavalitsuse dokumendiregistris nr 5592)
Taotleja kõrvaldas Päästeameti poolt avastatud puudused ning 12.08.2015 Päästeamet teatas ehitise kasutusloa teatises nr O-JP/50 kirjalikult, et ehitised vastavad ehitistele ettenähtud tuleohutusnõuetele ja neid võib kasutada ettenähtud otstarbel (linnavalitsuse dokumendiregistri nr 7658).

08.09.2015 on teostatud  ehitusseadustiku § 130 lõike 2 punkti 2 kohane visuaalne ehitise ülevaatus ehitusprojektile vastavuse kontrollimise eesmärgiga. Kontrollimise taotleja ning omanikujärelevalve esindajad kinnitasid oma allkirjadega, et hoone rekonstrueeritud keldri- ja pööningukorrused vastavad ehitusprojektile ja õigusaktides sätestatud nõuetele ning et kõik ehitustööd on nõuetekohaselt dokumenteeritud.

Seega ehitusseadustiku § 55 kasutusloa andmisest keeldumise põhjused puuduvad. 

2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva linna ehitusmääruse § 27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

2.3. 
Haldusmenetlus seaduse § 5 lõike 5 kohaselt kui haldusmenetlust reguleerivad õigusnormid muutuvad menetluse ajal, kohaldatakse menetluse alguses kehtinud õigusnorme.
3.  OTSUS


Väljastada Lavretsovi 5 hoonele rekonstrueeritud keldri- ja pööningukorrustega kasutusluba.

4. RAKENDUSSÄTTED

4.1. Korraldus jõustub seadusega sätestatud korras. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

